Odločba Komisije

z dne 29. junija 1994

o upravnem poslovodenju sodelovanja v znanstvenem preučevanju vprašanj v zvezi z živili

(94/458/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 93/5/EGS z dne 25. februarja 1993 o pomoči Komisiji in sodelovanju držav članic pri znanstvenem preučevanju vprašanj v zvezi z živili [1] in zlasti člena 3 Direktive,

ker prva alinea člena 3 (2) Direktive 93/5/EGS predvideva oblikovanje pravil za upravno vodenje sodelovanja;

ker so navedena pravila namenjena različnim namenom;

ker je treba določiti podrobna pravila, ki urejajo postopke za različne stopnje sodelovanja;

ker je treba določiti tudi podrobnosti sodelovanja med organi in organi oblastmi, ki jih imenujejo države članice;

ker je treba zagotoviti večjo preglednost priporočil Znanstvenega odbora za živila;

ker so ukrepi, predvideni s to odločbo, v skladu z mnenjem Stalnega odbora za živila,

SPREJELA TO ODLOČBO:

Člen 1

Ta odločba določa pravila za upravno poslovodenje sodelovanja med državami članicami in Komisijo pri znanstvenem preučevanju vprašanj v zvezi z živili skladno z Direktivo 93/5/EGS.

Člen 2

1. Komisija v sodelovanju z organi oblasti ali organi, ki jih države članice imenujejo v skladu s prvim odstavkom člena 2 Direktive 93/5/EGS, najmanj vsakih šest mesecev pripravi osnutek odločbe za oblikovanje in posodobitev seznama delovnih nalog in z njimi povezanih prioritet v smislu druge alinee člena 3 (2) Direktive 93/5/EGS.

2. V osnutku se razlikujejo zadeve, ki sodijo v področje uporabe člena 1 (2) (a) Direktive 93/5/EGS, in zadeve, ki sodijo v področje uporabe člena 1 (2) (b).

Člen 3

1. Ko država članica imenuje organ oblasti ali organ po členu 2 Direktive 93/5/EGS, navede ime posameznega organa oblasti ali organa, skupaj z imenom in naslovom kontaktne točke za Komisijo in ostale države članice.

2. Država članica Komisijo takoj obvesti o vseh spremembah informacij iz odstavka 1.

Člen 4

Ko imenovani nacionalni organ oblasti ali organ predlaga svoje sodelovanje pri opravljanju neke posebne naloge, predloži seznam zavodov, ki so primerni za sodelovanje, skupaj z:

- njihovimi imeni in naslovi kot tudi imenom osebe, odgovorne za izvajanje naloge,

- informacijami o njihovih virih ter strokovnem znanju in izkušnjah na ustreznem področju.

Člen 5

1. Komisija zagotovi, da so mnenja Znanstvenega odbora za živila, skupaj s povzetkom razlogov za ta mnenja, kar najhitreje na voljo vsem zainteresiranim stranem, vključno z imenovanimi organi oblasti in organi.

2. Če fizična ali pravna oseba, sodelujoči zavod, imenovani organ oblasti ali organ ali Komisija navede, da so informacije ali dokumenti, izmenjani v okviru znanstvenega sodelovanja, zaupni, Komisija zagotovi, da se te informacije ali dokumenti jasno označijo.

Prejemniki takih informacij ali dokumentov spoštujejo njihovo zaupnost.

Komisija na zahtevo pristojnega organa oblasti ali organa in v posvetovanju s stranmi, ki so informacije ali dokumente oblikovale, pregleda njihov zaupni status.

Člen 6

Odločba o seznamu delovnih nalog in z njimi povezanih prioritet iz druge alinee člena 3 (2) Direktive 93/5/EGS vključuje natančne podrobnosti, zlasti o:

- predmetu dela, ki ga je treba opraviti,

- vrsti in obsegu dela,

- roku za zaključek dela.

Člen 7

1. Komisija v sodelovanju z organi oblasti in organi, ki jih imenujejo države članice skladno s prvim odstavkom člena 2 Direktive 93/5/EGS, najmanj vsakih šest mesecev pripravi osnutek odločbe za porazdelitev nalog med imenovanimi organi oblasti in organi.

Po sprejetju odločbe vsak imenovani organ oblasti ali organ obvesti Komisijo o imenu zavoda, ki bo opravljal določeno nalogo. Organ oblasti ali organ Komisijo takoj obvesti o vseh morebitnih spremembah.

2. Po potrebi se lahko sprejmejo ustrezni ukrepi, ki omogočajo neposredne stike med Komisijo in zavodi na področju tehničnih vprašanj, ob upoštevanju vseh pogojev, ki so jih določili imenovani organi oblasti ali organi.

3. Kadar je posamezna naloga porazdeljena med imenovane organe oblasti ali organe dveh ali več držav članic, se lahko sprejmejo ustrezni ukrepi, ki za tehnična vprašanja omogočajo neposredne stike med zavodi, ki jim je bilo zaupano opravljanje takih nalog, ob upoštevanju vseh pogojev, ki jih določijo imenovani organi oblasti ali organi.

Člen 8

1. Vsak imenovani organ oblasti ali organ Komisiji najmanj vsakih šest mesecev predloži poročilo o napredku pri izpolnjevanju dodeljenih nalog. Komisija posreduje poročilo vsem ostalim imenovanim organom oblasti in organom.

2. Komisija v posvetovanju z imenovanimi organi oblasti ali organi v rednih časovnih presledkih pregleda naloge.

Člen 9

1. Komisija dela v tesnem sodelovanju z imenovanimi organi oblasti ali organi na vseh vidikih uresničevanja Direktive 93/5/EGS.

2. Komisija spodbuja izmenjavo mnenj in informacij med Znanstvenim odborom za živila in imenovanimi organi oblasti ali organi o zadevah, ki sodijo v področje uporabe Direktive 93/5/EGS.

3. Komisija se lahko dodatno posvetuje o vsem, kar misli, da je potrebno, in o tem obvesti imenovane organe oblasti ali organe.

Člen 10

Ta direktiva je naslovljena na države članice.

V Bruslju, 29. junija 1994

Za Komisijo

Martin Bangemann

Član Komisije

[1] UL L 52, 4.3.1993, str. 18.

--------------------------------------------------